JOHAN VAN EYCK
Dit was op daardie stadium ook baie moeilik om enige beriggewers te werf, aangesien hulle gevrees het vir hulle lewens en hulle was dan ook, sou hulle dan inligting gee, vermoor.
	Gedurende 1991 in Maartmaand, was daar 'n roof by Fidelity Guards, Hillbrow, waarin een van die werknemers van Fidelity Guards doodgeskiet was.  Ek was die betrokke aand nie op die toneel nie, en het die volgende dag daarvan verneem.  Ons het baie geskakel met Brixton Moord en Roof, en mnr Gerber het ook met veiligheid, John Vorster geskakel, aangesien daar stokgranate gevind was op die toneel.
	Die inligting wat ons bekom het, wat ek bekom het, het meestal afkomstig, was meestal afkomstig van mnr Gerber.  Ons as ondersoekers was ook betrokke by die ondersoek deur te skakel met die Polisie sowel as met beriggewers.  Dit was ook aan my bekend dat een van die rowers tydens die roof blykbaar deur sy kollegas doodgeskiet was.  Die oorledene was nooit geidentifiseer nie, wat vir my 'n aanduiding was dat hy nie plaaslike, van die plaaslike bevolking was nie, maar dat hy moontlik van 'n ander plek af soontoe gekom het.  	As gevolg van die aanslag teen die land, en die vryheidsvegsters se tekort aan fondse,  was dit vir my duidelik dat hierdie voorval moes gewees het ter stawing van hulle fondse, as in ag geneem word die bedrag geld wat geneem is. 
	Gedurende Mei of voor daardie tyd, gedurende Mei het ek eendag by die kantoor gearriveer, en ek het die oorledene by mnr Gerber in sy kantoor aangetref. Van my kollegas wat ook ondersoekbeamptes was, was ook teenwoordig. Mnr Gerber het my meegedeel van die omstandighede waaronder hy die oorledene vroeg die oggend daar aangetref het.  Hy het my ook meegedeel van 'n telefoonoproep wat hy die nag ontvang het.  Aangesien hierdie aangeleentheid deur Brixton Moord en Roof ondersoek was, hulle was nog besig met die ondersoek, het ek Brixton Moord en Roof gekontak om hulle in te lig. Hy het toe aan my gerapporteer dat sers Dempsey sowel as luit Steyn hom meegedeel het dat ons kan voortgaan met die ondervraging van die oorledene.  
	Jack, Julius en Oosthuisen was deur mnr Gerber aangese om die oorledene uit die gebou te neem na 'n plek oorkant die Johannesburg Mark.  Hy het my ook meegedeel om hulle te volg na die toneel toe, wat ek toe gedoen het.
	Nadat ons op die toneel was, het mnr Gerber daar opgedaag en hy het ons meegedeel dat daar mense in die omgewing was en dat ons die oorledene na Cleveland toe moet neem om hom daar te ondervra.  Ons het toe na Cleveland toe gegaan.